ນັກທ່ອງທ່ຽວຕ່າງປະເທດ ເຂົ້າຮ່ວມ ການແຂ່ງແລ່ນ Marathon ໃນເກົາຫລີເໜືອ (ວີດີໂອ) 
ໃນຈຳນວນພວກທີ່ປະກອບສ່ວນ ໃນການແຂ່ງຂັນ ຫຼາຍພັນຄົນນັ້ນ ມີຫຼາຍກວ່າ 200 ຄົນ ມາຈາກປະເທດອື່ນໆ.
ເກົາຫຼີເໜືອໄດ້ອະນຸຍາດໃຫ້ພວກນັກທ່ອງທ່ຽວຊາວຕ່າງ ປະເທດ ເຂົ້າຮ່ວມໃນການແຂ່ງຂັນແລ່ນ marathon ປະ ຈຳປີ ຜ່ານຖະໜົນສາຍຕ່າງໆ ໃນນະຄອນຫຼວງພຽງຢາງ ຂອງຕົນເປັນເທື່ອທຳອິດ ໃນຈຳນວນພວກທີ່ປະກອບສ່ວນຫຼາຍພັນຄົນ ໃນການ ແຂ່ງຂັນໃນວັນອາທິດມື້ນີ້ ຫຼາຍກວ່າ 200 ຄົນ ແມ່ນມາ ຈາກປະເທດອື່ນໆ ການແຂ່ງຂັນໄດ້ເລີ້ມ ຈາກສະໜາມກີລາ Kim Il Sung ແລະສິ້ນສຸດລົງຢູ່ທີ່ນັ້ນ ພວກປະກອບສ່ວນໃນການແຂ່ງຂັນ ໄດ້ຮັບການຮັບຕ້ອນ ຢູ່ເສັ້ນໄຊ ໂດຍພວກ ຜູ້ຊົມທີ່ຟົດຟື້ນ ຈຳນວນຫຼາຍກວ່າ 4 ໝື່ນຄົນ ການແຂ່ງແລ່ນ marathon Mangyongdae ແມ່ນຕັ້ງຕາມຊື່ບ້ານເກີດ ຂອງ ມື້ລາງ ຄິມ ອີລ ຊຸງ ຜູ້ນຳປະເທດຄົນທຳອິດ ແລະຈັດຂຶ້ນໃນປະມານເວລາດຽວ ກັນກັບ ການສະຫຼອງວັນຄ້າຍວັນເກີດຂອງທ່ານໃນວັນທີ 15 ເມສາ